لێکۆڵینەوەی دادگای تاوانی نێونەتەوەیی لە فلیپین

لێکۆڵینەوەی دادگای تاوانی نێونەتەوەیی لە فلیپین، یان بارودۆخی کۆماری فلیپین، لێکۆڵینەوەیەکی بەردەوامە لەلایەن دادگای تاوانی نێونەتەوەیی (ئای سی سی) لەسەر تاوانە بانگەشەکراوەکانی دژی مرۆڤایەتی کە لە ماوەی شەڕی دژی مادەی ھۆشبەری فلیپیندا ئەنجام دراون.

فلیپین نیازی خۆی بۆ کشانەوە لە پەیماننامەی ڕۆما لە ١٤ی ئازاری ٢٠١٨دا ڕاگەیاند، نزیکەی مانگێک دوای ئەوەی کە دادگای تاوانی نێودەوڵەتی لێکۆڵینەوەیەکی سەرەتایی لەسەر بارودۆخەکە لە وڵاتدا دەستپێکرد. کشانەوەکە ساڵێک دواتر، لە ١٦ی ئازاری ٢٠١٩دا، تەواو کرا. لەبەر ئەوەی کە فلیپین چیتر لایەنێکی دەوڵەتی لە پەیماننامەی ڕۆمادا نییە، لێکۆڵینەوەکە تەنھا ئەو ماوەیە دەگرێتەوە کە پەیماننامەکە لە وڵاتدا بەرکار بووە - لە نێوان ١ی تشرینی دووەمی ٢٠١١ و ١٦ی ئازاری ٢٠١٩. دادگای باڵای فلیپین، لە بڕیارێکی ساڵی ٢٠٢١دا، لەسەر کشانەوەکە ڕای خۆی دەربڕی و ڕای گەیاند کە فلیپین ھێشتا ئەرکی ھاوکاریکردنی ھەیە لە دادبینییەکانی دادگای تاوانی نێودەوڵەتیدا.

لە ١١ی ئازاری ٢٠٢٥دا، سەرۆکی پێشوو ڕۆدریگۆ دوتێرتە لەلایەن پۆلیسی نیشتمانی فلیپین و ئینتێرپۆلەوە دەستگیر کرا دوای ئەوەی فەرمانێک لەلایەن دادگای تاوانی نێودەوڵەتییەوە دەرچوو.

 سەرچاوەکان